
Parlamentul României

Camera Deputaţilor
Comisia pentru apărare, ordine                                                Bucureşti, 03.03.2004

publică şi siguranţă naţională                                                   P.L. nr. 60/2004                                                                  

Nr.32/110/2004

RAPORT

asupra proiectului de Lege pentru ratificarea Tratatului între România şi Ucraina privind regimul frontierei de stat româno-ucrainene, colaborarea 
şi asistenţă mutuală în problemele de frontieră, 
semnat la Cernăuţi, la 17 iunie 2003 
1. În conformitate cu prevederile art. 89 din Regulamentul Camerei Deputaţilor, cu modificările şi completările intervenite prin Hotărârea Camerei Deputaţilor nr. 23/2003, Comisia pentru apărare, ordine publică şi siguranţă naţională a fost sesizată spre dezbatere şi avizare în fond, în procedură obişnuită, cu proiectul de Lege pentru ratificarea Tratatului între România şi Ucraina privind regimul frontierei de stat româno-ucrainene, colaborare şi asistenţă mutuală în problemele de frontieră, semnat la Cernăuţi la 17 iunie 2003, trimis cu adresa          nr. 60 din 17 februarie 2004 şi înregistrat sub nr.32/110 din 19 februarie 2004.

  Consiliul Legislativ, cu nr. 1095/28.07.2003, a avizat favorabil, acest proiect de lege, cu unele observaţii şi propuneri.

   Comisia pentru politică externă, cu nr. 60 din 3 martie 2004 a avizat favorabil proiectul de lege, în forma adoptată de Senat. 
Tratatul supus spre ratificare Parlamentului reglementează un regim al frontierei modern, în conformitate cu standardele Uniunii Europene, având în vedere şi faptul că frontiera româno-ucraineană va deveni în curând frontiera externă estică a Uniunii Europene şi este deja frontiera răsăriteană a NATO. De asemenea, Tratatul cuprinde prevederi referitoare la adaptarea aplicării sale în funcţie de acquis-ul comunitar relevant al Uniunii Europene.
2. Proiectul de lege face parte din categoria legilor organice  şi se adoptă în conformitate cu art. 76 alin. (1) din Constituţia României.
3. La lucrările comisiei au fost prezenţi un număr de 25 deputaţi, din totalul de 27 membrii ai comisiei.

4.  Proiectul de lege a fost adoptat de Senat în şedinţa din 16 februarie 2004, cu respectarea prevederilor articolului 76 alineatul (1) din Constituţia României. 

La dezbaterea proiectului de lege au participat în calitate de invitaţi, în conformitate cu prevederilor art. 51 şi 52 din Regulamentul Camerei Deputaţilor, domnul secretar de stat Cristian Diaconescu şi domnul Cosmin Dinescu, director adjunct – Direcţia Drept internaţional şi tratate, ambii reprezentanţi ai Ministerul Afacerilor Externe. 

În urma dezbaterii, în şedinţele din 24 februarie  şi 3 martie 2004, comisia a hotărât, cu 20 de voturi pentru, 4 împotrivă şi o abţinere, să supună acest proiect de lege Plenului Camerei Deputaţilor spre dezbatere şi adoptare, în forma adoptată de Senat.

VICEPREŞEDINTE,

Marcu TUDOR

Red.consult. Roxana Rus

Către,

BIROUL PERMANENT AL

CAMEREI DEPUTAŢILOR

Vă înaintăm, alăturat, RAPORTUL asupra proiectului de Lege pentru ratificarea Tratatului între România şi Ucraina privind regimul frontierei de stat româno-ucrainene, colaborare şi asistenţă mutuală în problemele de frontieră, semnat la Cernăuţi la 17 iunie 2003, trimis cu adresa nr. 60 din 17 februarie 2004 şi înregistrat sub nr.32/110 din 19 februarie 2004.

În raport de obiectul şi conţinutul său, proiectul de lege face parte din categoria legilor organice.

VICEPREŞEDINTE,

Marcu TUDOR

